આ તમારાં લગ્ન છે એટલે તમે રેગ્યુલર કરતાં થોડા વધુ પ્રમાણમાં મેક-અપ ખરીદો એ સ્વાભાવિક છે, પરંતુ ખરીદતા સમયે એ જરૂર ધ્યાનમાં રાખવું કે એમાંથી તમે કેટલો અને ક્યારે વાપરશો. કૉસ્મેટિક પ્રોડક્ટ્સની શેલ્ફ લાઇફ ખૂબ ટૂંકી હોય છે એટલે એવું બની શકે કે તમે મોંઘીદાટ બ્રૅન્ડની કૉસ્મેટિકની જરૂર કરતાં વધુ ચીજો ખરીદી લો અને પછી એ સમય રહેતા વપરાય નહીં, એક્સપાયર થઈ જાય અને ફેંકી દેવી પડે. વાપર્યા વિના કોઈ પણ ચીજ જો ફેંકી દેવી પડે તો એમાં મન દુભાય છે. એટલે જરૂર હોય એટલું જ અથવા વધુમાં છ મહિના કે એક વર્ષ ચાલે એટલી જ ચીજો ખરીદો.